Městská divadla pražská

**Městská divadla pražská** (skratka **MDP**) vznikli v roku 1929 tak, že k pôvodnému mestskému Divadlu na Vinohradoch bola organizačne pričlenená nová scéna Komorného divadla v Hybernskej ulici.

Súčasná podoba Mestských divadiel pražských pochádza z roku 1950, vtedy vznikli spojením niekoľkých pražských divadiel. Ku Komornímu divadlu bolo pripojené Nové veseloherní divadlo (v Stýblovej pasáži na Václavskom námestí), ktoré bolo premenované na Divadlo Komedie. V roku 1954 sa potom presťahovalo do bývalého paláca Banskej a hutníckej spoločnosti na rohu Jungmannovej a Lazarskej ulice. Od 1. júla 1962 sa súčasťou MDP stalo aj Divadlo ABC, so sídlom na Vodičkovej ulici. V rokoch 1953-1971 malo navyše letnú scénu vo Valdštejnskej záhrade a v rokoch 1967-1968 aj v záhrade Ledeburskej.

## Éra Ota Ornesta
V období pôsobenia riaditeľa Ota Ornesta (od 1. septembra 1950), pod ktorého vedením dosiahlo divadlo najväčšieho ohlasu, hral súbor teda na troch scénach - v Divadle ABC, v Divadle Komedie a v Komornom divadle s jedným súborom, vzniknutým v roku 1950 z časti súboru Divadla na Vinohradoch a súboru Realistického divadla, ktorý bol od roku 1962 posilnený väčšinou členov súboru pôvodného Divadla ABC.
 
Pod režijným vedením Ota Ornesta a jeho kolegov Miroslava Macháčka, Václava Hudečka, Alfréda Radoka a Karla Svobodu tu vznikol súbor vynikajúcich hereckých osobností (o. i. Marie Rosůlková, Svatopluk Beneš, Rudolf Hrušínský, Radovan Lukavský, Jaroslav Marvan, Irena Kačírková, Lubomír Lipský, Josef Kemr, Václav Voska, Dana Medřická, Josef Bek a ďalší). S divadlom spolupracovali významní výtvarníci, napr. Cyril Bouda, Ester Krumbachová, Josef Svoboda, František Tichý a František Tröster a ako hostia ďalší režiséri, napr. Jaromír Pleskot, Miroslav Horníček, František Salzer a Ján Roháč.

Uvádzal sa tu klasický repertoár a moderná západna dramatika, napr.:
* 1950 Oscar Wilde: *Jak je důležité míti Filipa*, Divadlo komedie, réžia Ota Ornest, 214 repríz
* 1951 Molière: *Tartuffe neboli Svatoušek*, Komorní divadlo, réžia Ota Ornest, 178 repríz
* 1951 Alois Jirásek: *Kolébka*, Divadlo komedie, réžia Karel Svoboda, 89 repríz
* 1953 William Shakespeare: *Večer tříkrálový*, Valdštejnská zahrada/Komorní divadlo, réžia Karel Svoboda a J. Fišer, 137 repríz
* 1954 Fráňa Šrámek:* Měsíc nad řekou*, Komorní divadlo, réžia V. Vydra ml., 51 repríz
* 1954 A. P. Čechov: *Ivanov*, Komorní divadlo, réžia Bedřich Vrbský, 44 repríz
* 1955 G.B.Shaw: *Pygmalion*, Komorní divadlo, réžia Ota Ornest, 250 repríz
* 1957 Oscar Wilde: *Bezvýznamná žena*, Komorní divadlo, réžia Karel Dostal, 182 repríz
* 1957 N. R. Nash: *Obchodník s deštěm*, Komorní divadlo, réžia Rudolf Hrušínský, 183 repríz
* 1957 Carlo Goldoni: *Benátská vdovička*, Divadlo komedie, réžia Karel Dostal, 203 repríz
* 1958 E. M. Remarque: *Poslední dějství*, Komorní divadlo, réžia Ota Ornest, 64 repríz
* 1959 Michail Bulgakov: *Útěk*, Komorní divadlo, réžia Miroslav Macháček, 23 repríz
* 1963 N. V. Gogol: *Ženitba*, Komorní divadlo, réžia Alfréd Radok, 78 repríz
* 1963 Marcel Achard: *Idiotka*, Divadlo komedie, réžia Ota Ornest, 376 repríz
* 1964 Félicien Marceau: *Vajíčko*, Divadlo komedie, réžia Ota Ornest, 185 repríz
* 1964 J. Brandon-Thomas: *Charleyova teta*, Divadlo ABC, réžia Ivan Weiss, 248 repríz
* 1964 Romain Rolland: *Hra o lásce a smrti*, Komorní divadlo, réžia Alfréd Radok, 252 repríz
* 1965 Friedrich Dürrenmatt: *Romulus Veliký*, Komorní divadlo, réžia Václav Hudeček, 70 repríz
* 1967 František Langer: *Velbloud uchem jehly*, Divadlo ABC, réžia František Miška, 50 repríz
* 1968 Jean-Paul Sartre: *Mouchy*, Komorní divadlo, réžia Ladislav Vymětal, 56 repríz
* 1968 Jan Drda: *Hrátky s čertem*, Divadlo komedie, réžia Ivan Weiss, 46 repríz
* 1970 Friedrich Dürrenmatt: *Play Strindberg*, Komorní divadlo, réžia Ivan Weiss, 97 repríz
* 1971 Peter Barnes: *Čtrnáctý hrabě Guiney*, Divadlo komedie, réžia František Miška, 116 repríz
* 1972 William Shakespeare: *Král Richard II.*, Komorní divadlo, réžia Ota Ornest, 96 repríz
* 1972 Maxim Gorkij: *Poslední*, Komorní divadlo, réžia Ladislav Vymětal, 33 repríz
* 1972 Miroslav Horníček: *Kantor Barnabáš a žáci darebáci*, Divadlo ABC, réžia Miroslav Horníček, 122 repríz

## Obdobie 1972 - 1989
Vo februári 1972, v období normalizácie, bol Ota Ornest odvolaný z funkcie riaditeľa, nahradil ho Lubomír Poživil (bývalý riaditeľ Divadla pracujících v Moste v rokoch 1952-1972), ktorý sa snažil v neľahkých podmienkach udržiavať dobrú tradíciu divadla, ktoré vtedy pôsobilo na scénach Divadla Rokoko, Divadla Komedie a Divadla ABC. Komorní divadlo bolo uzavreté v roku 1976 z politických dôvodov pod zámienkou rekonštrukcie, ktorá nikdy neprebehla. Dobrá tradícia divadla pretrvala na oných troch scénach aj v čase, keď sa repertoár stal poplatnejším ako režimu, tak odľahčenej zábavnosti. Divadlo ostalo divadlom veľkých hereckých individualít (Alois Švehlík, Zlata Adamovská, Věra Galatíková, Naďa Konvalinková, Boris Rösner, Ladislav Frej, Václav Vydra mladší, Jan Tříska) a kvalitných inscenácií, vznikajúcich pod vedením režisérov Františka Mišku, Ladislava Vymětala a neskôr K. Kříža (Higgins: *Harold a Maude*, N. Simon: *Drobečky z perníku*, Kander: *Chicago*, Gorin: *Zapomeňte na Hérostrata!*, I. Bukovčan: *Luigiho srdce*, M. Horníček: *Dobře utajené housle*, Hugo: *Ruy Blas*, W. Shakespeare: *Sen noci svatojánské*, E. O'Neil: *Smutek sluší Elektře*), ktorého pôsobenie vytvorilo ďalšiu veľkú éru tohto divadla.

## Obdobie po roku 1989
Po roku 1989 sa divadlá rozdelili na tri samostatné subjekty s vlastnými súbormi a vlastným umeleckým vedením, Divadlo Komedie sa potom osamostatnilo úplne.

Od roku 2005 sa s nástupom nového vedenia stalo Divadlo Rokoko a Divadlo ABC opäť spoločným subjektom - tak ako to bývalo v minulých dobách - jediným súborom, pôsobiacim na dvoch scénach a štúdiovým "Ábíčkem" - malou scénou Divadla ABC, ktorá je od roku 2001 pravidelne využívaná kmeňovými tvorcami divadla rovnako ako jeho hosťujúcimi umelcami (rež. Lída Engelová, Arnošt Goldflam, Dodo Gombár, Jakub Spišák, Peter Gábor a i.). Pod umeleckým vedením riaditeľa Ondřeja Zajíca a umeleckého šéfa Petra Svojtku došlo od roku 2005 postupnou evolučnou cestou k obmene repertoáru a podarilo sa vyprofilovať tvár oboch scén. Divadlo ABC, ktoré bolo predtým chápané ako bulvárne divadlo s žánrovým repertoárom, sa postupne premenilo na scénu, ktorá ponúka zložitejšie témy, spracovávané čoraz náročnejšou umeleckou formou. Divadlu Rokoko sa podarilo etablovať sa ako komorná scéna s ľahko exkluzívnym repertoárom, kde sa kladie dôraz predovšetkým na individuálny herecký výkon.

V súčasnej dobe si diváci môžu vybrať z 30 titulov v repertoári a priemerne zo siedmich nových premiér v každej sezóne. Medzi dramaturgické linky divadla patria autorské projekty režiséra Petra Svojtku a Jiřího Janků, rovnako ako veľké príbehy svetovej literatúry, lesk a bieda českej povahy a medziľudské vzťahy pod drobnohľadom súčasnej dramatiky.

### Súčasný herecký súbor

*Dana Batulková (od roku 1997)
*Hanuš Bor (od roku 2007)
*Zdeněk Dolanský (od roku 2013)
*Hana Doulová (od roku 1994)
*Jana Drbohlavová (od roku 1963)
*Viktor Dvořák (od roku 2009)
*Radka Fidlerová (od roku 1993)
*Vasil Fridrich (od roku 2006)
*Veronika Gajerová (od roku 1994)
*Robert Hájek (od roku 2012)
*Jiří Hána (od roku 2001)
*Henrieta Hornáčková (od roku 2012)
*Lukáš Jurek (od roku 2007)
*Pavel Juřica (od roku 2010)
*Zuzana Kajnarová (od roku 2003)
*Zbigniew Kalina (od roku 2012)
*Radim Kalvoda (od roku 2007)
*Jiří Klem (od roku 2002)
*Petr Klimeš (od roku 2007)
*Veronika Kubařová (od roku 2011)
*Stanislav Lehký (od roku 1997)
*Tomáš Novotný (od roku 2012)
*Evellyn Pacoláková (od roku 2008)
*Lucie Pernetová (od roku 2003)
*Jitka Smutná (od roku 2006)
*Jan Szymik (od roku 1992)
*Zdeněk Vencl (od roku 2009)
*Jaroslav Vlach (od roku 1991)
*Jan Vlasák (2000 - 2007, od roku 2009)


Toto však zďaleka nie je úplný zoznam hercov, ktorých môžeme na javiskách Mestských divadiel pražských vidieť. Ako stáli hostia tu účinkujú tiež Lenka Termerová, Dana Syslová, Oldřich Vízner, Petr Štěpánek, Simona Stašová, Jiří Schwarz, Michal Dlouhý, Aleš Procházka, Martin Písařík a mnoho ďalších.

## Referencie

*

## Literatúra
* V. Müller a kol.: *Padesát let Městských divadel pražských [[1907]]–[[1957]]*, vyd. Ústřední národní výbor hl. m. Prahy, Praha, 1958 
* Marie Valtrová: *ORNESTINUM, Slavná éra Městských divadel pražských*, Brána, Praha, 2001, ISBN 80-7243-121-8

## Externé odkazy
*Oficiálne stránky divadla
*i-divadlo.cz

Kategória:Divadlá v Prahe